Facultatea de Matematică și Informatică a UB, lecții de pregătire pentru admitere
În perioada 30 martie - 26 mai 2024, Facultatea de Matematică și Informatică a Universității din București va organiza an lecții de pregătire pentru examenul de admitere, în cadrul cărora vor fi explicate detaliat subiectele date la examenul de admitere în anii anteriori, la disciplinele Matematică și Informatică. 
Astfel, elevii vor avea posibilitatea să discute direct cu profesorii care propun subiectele pentru examenul de admitere.
Lecțiile de pregătire pentru admitere au loc în format fizic, în amfiteatrele Facultății de Matematică și Informatică a UB (Strada Academiei 14, sector 5).
Datele pentru pregătirile la disciplina Matematică sunt: sâmbătă, 30 martie; sâmbătă, 20 aprilie; sâmbătă, 25 mai. 
Datele pentru pregătirile la disciplina Informatică sunt: duminică, 31 martie; duminică, 21 aprilie; duminică, 26 mai.
Lecțiile vor fi repetate de-a lungul a trei serii distincte în zilele anunțate pentru fiecare domeniu. Elevii pot opta pentru seria în care doresc să participe completând acest formular, nu mai târziu de miercuri, 20 martie 2024, ora 23:59. 
Mai multe detalii cu privire la procesul de admitere la Facultatea de Matematică și Informatică a UB pot fi consultate aici.
